Karolus, filius regis Francię, Andegavię et Provincię comes, notum facimus quod nos pro salute animę nostrę damus et concedimus in perpetuam elemosinam religiosis viris abbati et conventui Cisterciensis monasterii XXXta libras turonensium in prepositura nostra Andegavię, annis singulis in perpetuum, prima die mensis Augusti, certo eorum abbatis et conventus nuntio persolvendas ut orationum et bonorum que fuerint et de cetero fient tam in capite quam in membris omnibus ejusdem ordinis fraternam participationem habeamus. Rogamus etiam et requirimus quod in omnibus abbatiis et locis collegiatis ordinis Cistercii una missa pro nobis de Sancto Spiritu quamdiu vixerimus celebretur certa die, et post nostrum obitum anniversarium nostrum per totum ordinem in perpetuum statuetur. Quod ut ratum et firmum permaneat in futurum, presentes litteras sigilli nostri munimine duximus roborandas. Actum apud Corbolium, anno Domini M°CC°L° mense Decembri.